**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**«----» «-------------------------» 2019 թվականի N ----Ն**

**ԴԱՏԱԿԱՆ ԿԱՐԳԱԴՐԻՉԻՆ ՆԵՐԿԱՅԱՑՎՈՂ ԱՌՈՂՋԱԿԱՆ ՎԻՃԱԿԻ ՀԵՏ ԿԱՊՎԱԾ ՊԱՀԱՆՋՆԵՐԸ ՍԱՀՄԱՆԵԼՈՒ ՄԱՍԻՆ**

Հիմք ընդունելով «Դատական դեպարտա­մեն­տում ծառայության մասին» օրենքի 44-րդ հոդվածի 3-րդ մասը` Կառավարությունը ***որոշում է***.

1. Սահմանել դատական կարգադրիչին ներկայացվող առողջական վիճակի հետ կապված պահանջները՝ համաձայն հավելվածի:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

|  |  |
| --- | --- |
| **Հայաստանի Հանրապետության վարչապետ** | **\_\_. \_\_\_\_\_\_\_\_\_\_\_\_\_\_** |
| 2019 թ. -------------------------- Երևան |  |

|  |
| --- |
| **Հավելված**  **ՀՀ կառավարության**  **2019թ.**  **--------------- թիվ ------ Ն**  **որոշման** |

**ԴԱՏԱԿԱՆ ԿԱՐԳԱԴՐԻՉԻՆ ՆԵՐԿԱՅԱՑՎՈՂ ԱՌՈՂՋԱԿԱՆ ՎԻՃԱԿԻ ՀԵՏ ԿԱՊՎԱԾ ՊԱՀԱՆՋՆԵՐԸ**

1. Դատական կարգադրիչի ծառայության չի կարող անցնել Հայաստանի Հանրապետության այն քաղաքացին, որն ունի հետևյալ հիվանդություններից որևէ մեկը.

|  |  |  |  |
| --- | --- | --- | --- |
|  | Օրգանական (ներառյալ սիմպտոմատիկ) հոգեկան խանգարումներ (F00 - F09) | | |
|  | Շիզոֆրենիա, շիզոտիպային և զառանցանքային խանգարումներ (F20 - F29) | | |
|  | Տրամադրության ( աֆեկտիվ) խանգարումներ (F30 - F39) | | |
|  | Սովորույթի և հակումների խանգարումներ (F63) | | |
|  | Մտավոր հետամնացություն (F70 - F79) | | |
|  | Հոգեկան և վարքային խանգարումներ` հոգեակտիվ նյութերի գործածման հետևանքով (F10 - F19) | | |
|  | Սթրեսի հետ կապված նևրոտիկ և սոմատոֆորմ խանգարումներ (F40 - F48) | | |
|  | Էպիլեպսիա (G40) | | |
|  | Ուղեղանոթային հիվանդություններ (I60-I69) | | |
|  | Անոթային (վասկուլյար) միելոպաթիաներ (G95.1) | | |
|  | Կենտրոնական նյարդային համակարգի վիրուսային վարակներ (A80-A89) | | |
|  | Նյարդային համակարգի այլ դեգեներատիվ հիվանդություններ (G30-G32) | | |
|  | Կենտրոնական նյարդային համակարգի դեմիելինիզացնող հիվանդություններ (G35 - 37) | | |
|  | Միասթենիա (G70.0) | | |
|  | Միոպաթիա (G71.2 - G72) | | |
|  | Նյարդային համակարգի բնածին (զարգացման) արատներ (Q00 - Q07) | | |
|  | Ողնուղեղի վնասվածքի հետևանքներ (T91.3) | | |
|  | Գլխի վնասվածքների հետևանքներ (T90) | | |
|  | Ստորին վերջույթի նյարդի վնասվածքի հետևանքներ (T93.4) | | |
|  | Տուբերկուլյոզի ակտիվ ձևերը (A15 - A19) | | |
|  | Արյան չարորակ հիվանդություններ` 4-րդ փուլում, բուժման ոչ ենթակա ձևերով (C97) | | |
|  | Զարկերակային գերճնշում` բարդացված նյարդային կենտրոնական համակարգի, սրտամկանի, ակնահատակի, երիկամների ախտահարումով, խիստ արտահայտված ֆունկցիաների խանգարումով, դեկոմպենսացված փուլում (I10) | | |
|  | Սրտային անբավարարություն` դիստրոֆիկ փուլում, բարդացված ասցիտով, անասարկայով (I50) | | |
|  | Երիկամների քրոնիկական հիվանդություններ կամ այլ հիվանդությունների հետևանքով արտահայտված երիկամային ախտահարումներ` բարդացված խրոնիկ երիկամային անբավարարությամբ, տերմինալ փուլում (N18) | | |
|  | Շաքարային դիաբետ` դեկոմպենսացված փուլում, երիկամների ախտահարումով՝ ծանր ձևի դիաբետիկ նեֆրոպաթիա երիկամային անբավարարություն (E10) | | |
|  | Չարորակ նորագոյացություններ 4-րդ փուլում՝ մետաստատիկ քայքայումով (C00) | | |
|  | Արյան չարորակ հիվանդություններ` 4-րդ փուլում, բուժման ոչ ենթակա ձևերով(C97) | | |
|  | Ողնաշարի և կրծքավանդակի ոսկրերի բնածին արատներ (Q76) | | |
|  | Վերջույթների ձեռքբերովի դեֆորմացիա (M20 - M21) | | |
|  | Վերջույթների բնածին բացակայության (Q71 - Q73) | | |
|  | Վերջույթի ձեռքբերովի բացակայություն (Z89) | | |
|
|  | Ուղիղ աղիքի և հետանցքի բնածին խուղակ (Q43.6) ուղիղ աղիքի և հետանցքի բացակայությամբ, ատրեզիայով (անանցքություն) և նեղացումով (ստենոզ) (Q42.0, Q42.2) | | |
|  | Վեստիբուլյար (նախադռնային) ֆունկցիայի խանգարում (H81) | | |
|
|  | Ականջի հիվանդություններ՝ արտահայտված խլությամբ (H90) | | |
|  | Տեսողական խանգարումներ` արտահայտված կուրությամբ (H54.0) | | |
|  | Խոսքի զարգացման յուրահատուկ խանգարումներ (F80) | | |
|  | Օզենա (գարշահոտ րինիտ) ( J31.0) | | |
| **Հայաստանի Հանրապետության վարչապետ** | **\_\_. \_\_\_\_\_\_\_\_\_\_\_\_\_\_** |
| 2019 թ. -------------------------- Երևան |  |

**ՀԻՄՆԱՎՈՐՈՒՄ**

**ԴԱՏԱԿԱՆ ԿԱՐԳԱԴՐԻՉԻՆ ՆԵՐԿԱՅԱՑՎՈՂ ԱՌՈՂՋԱԿԱՆ ՎԻՃԱԿԻ ՀԵՏ ԿԱՊՎԱԾ ՊԱՀԱՆՋՆԵՐԸ ՍԱՀՄԱՆԵԼՈՒ ՄԱՍԻՆ**

**ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

**1. Ընթացիկ իրավիճակը և իրավական ակտի ընդունման անհրաժեշտությունը**

Դատական դեպարտամենտում ծառայության մասին օրենքի 44-րդ հոդվածի 3-րդ մասի համաձայն՝ դատական կարգադրիչին ներկայացվող առողջական վիճակի հետ կապված պահանջները սահմանում է Կառավարությունը: Մինչև 2018 թվականի Դատական դեպարտամենտում ծառայության մասին օրենքի ընդունումը Կառավարության 2006 թվականի ապրիլի 13-ի **Քրեակատարողական ծառայողին ներկայացվող մասնագիտական և առողջական վիճակի հետ կապված պահանջները սահմանելու մասին** N 572-Ն որոշումը 2007 թվականի փետրվարի 21-ին ընդունված Դատական օրենսգրքի կարգավորումների համաձայն կիրառվում էր դատական կարգադրիչների նկատմամբ:

Ներկայում դատական կարգադրիչին ներկայացվող առողջական վիճակի հետ կապված պահանջները որևէ իրավական ակտով նախատեսված չեն, ինչը վկայում է Դատական կարգադրիչին ներկայացվող առողջական վիճակի հետ կապված պահանջները սահմանելու մասինԿառավարության որոշման ընդունման անհրաժեշտության մասին:

**2. Առաջարկվող կարգավորումների բնույթը**

Դատական կարգադրիչին ներկայացվող առողջական վիճակի հետ կապված պահանջները սահմանելու մասին Կառավարության որոշման նախագծով (այսուհետ՝ Նախագիծ) սահմանվում են դատական կարգադրիչին ներկայացվող առողջական վիճակի հետ կապված պահանջները՝ ներառյալ դատական կարգադրիչի ծառայությանը խոչընդոտող առողջական խնդիրները:

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Արդարադատության նախարարության «Օրենսդրության զարգացման և իրավական հետազոտությունների կենտրոն» հիմնադրամի կողմից:

**4. Ակնկալվող արդյունքը**

Նախագծի ընդունման դեպքում ակնկալվում է կարգավորել դատական կարգադրիչի առողջական վիճակին ներկայացվող պահանջների **հետ կապված հարցերը:**

**ՏԵՂԵԿԱՆՔ**

**ԴԱՏԱԿԱՆ ԿԱՐԳԱԴՐԻՉԻՆ ՆԵՐԿԱՅԱՑՎՈՂ ԱՌՈՂՋԱԿԱՆ ՎԻՃԱԿԻ ՀԵՏ ԿԱՊՎԱԾ ՊԱՀԱՆՋՆԵՐԸ ՍԱՀՄԱՆԵԼՈՒ ՄԱՍԻՆ**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Դատական կարգադրիչին ներկայացվող առողջական վիճակի հետ կապված պահանջները սահմանելու մասինԿառավարության որոշման նախագծի ընդունման կապակցությամբ այլ նորմատիվ իրավական ակտերի ընդունման անհրաժեշտություն առկա չէ:

**ՏԵՂԵԿԱՆՔ**

**ԴԱՏԱԿԱՆ ԿԱՐԳԱԴՐԻՉԻՆ ՆԵՐԿԱՅԱՑՎՈՂ ԱՌՈՂՋԱԿԱՆ ՎԻՃԱԿԻ ՀԵՏ ԿԱՊՎԱԾ ՊԱՀԱՆՋՆԵՐԸ ՍԱՀՄԱՆԵԼՈՒ ՄԱՍԻՆ**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Դատական կարգադրիչին ներկայացվող առողջական վիճակի հետ կապված պահանջները սահմանելու մասինԿառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի էական ավելացում կամ նվազեցում չի նախատեսվում: